KOMISIJAS DIENESTU DARBA DOKUMENTS IETEKMES NOVĒRTĒJUMA KOPSAVILKUMS Pavaddokuments dokumentiem Priekšlikums — Eiropas Parlamenta un Padomes Regula par Eiropas Savienības Dzelzceļu aģentūru un Regulas (EK) Nr. 881/2004 atcelšanu Priekšlikums — Eiropas Parlamenta un Padomes Direktīva par dzelzceļa sistēmas savstarpēju izmantojamību Eiropas Savienībā (pārstrādāta redakcija) Priekšlikums — Eiropas Parlamenta un Padomes Direktīva par dzelzceļa drošību (pārstrādāta redakcija) /* SWD/2013/09 final */





KOMISIJAS DIENESTU DARBA DOKUMENTS IETEKMES NOVĒRTĒJUMA KOPSAVILKUMS Pavaddokuments dokumentiem Priekšlikums — Eiropas Parlamenta un Padomes Regula par Eiropas Savienības Dzelzceļu aģentūru un Regulas (EK) Nr. 881/2004 atcelšanu Priekšlikums — Eiropas Parlamenta un Padomes Direktīva par dzelzceļa sistēmas savstarpēju izmantojamību Eiropas Savienībā (pārstrādāta redakcija) Priekšlikums — Eiropas Parlamenta un Padomes Direktīva par dzelzceļa drošību (pārstrādāta redakcija) 1. Problēmas noteikšana Dažās dalībvalstīs valsts dzelzceļa iestādes funkcionē kopumā efektīvi, taču citās dalībvalstīs tām ievērojami trūkst darbinieku un/vai procedūras, kuras tie pārvalda, ir garas un dārgas. Tajā pašā laikā savstarpējas izmantojamības un drošības prasības, kam principā būtu jābūt kopīgo ES noteikumu saskaņotām, joprojām ievērojami atšķiras valstu līmenī, radot šķēršļus piekļuvei tirgum, jo īpaši attiecībā uz jaunienācējiem. Situācija ir īpaši aktuāla dzelzceļa kravu pārvadājumu jomā, jo attiecīgie tirgi ir atvērti jau vairākus gadus. Jaunienācēji ir relatīvi mazāk aizsargāti pret sarežģītību un procedūru aizkavēšanos, jo to cilvēkresursi un finanšu resursi bieži vien ir ierobežoti. Esošās dārgās un ilgstošās procedūras, it īpaši nolūkā dzelzceļa uzņēmumam iegūt atļauju un drošības sertifikātu, ir svarīgi faktori, kas kavē ES dzelzceļa tirgus attīstību un tā efektīvu darbību. Šīs procedūras ne tikai ir sarežģītas un lēnas, bet tās arī nenodrošina sertifikātu un atļauju pietiekamu savstarpēju atzīšanu. Tas īpaši negatīvi ietekmē jaunus uzņēmumus, kuri vēlas ienākt tirgū, un tiek izraisīta konkurences līmeņa pazemināšanās un ilgstoši tirgus izkropļojumi. Ieinteresētās personas arī sūdzējās, ka tehniskos argumentus un no agrākiem laikiem pārņemtus ne vienmēr pārredzamus valsts tiesību aktus valsts dzelzceļa iestādes var izmantot kā piekļuves šķēršļus jaunienācējiem. Mērķtiecīgās apspriešanās rezultāti liecina, ka jaunienācēji cita starpā var saskarties ar diskrimināciju valstu drošības iestādēs (VDI), piesakoties uz drošības sertifikātu vai veicot ritekļa atļaujas piešķiršanas procesus. Vēl konkrētāk, ieinteresētās personas ziņoja, ka procesi, kuru rezultātā tiek iegūti drošības sertifikāti un ritekļu atļaujas, nav pietiekami saskaņoti un pārredzami, lai novērstu patvaļīgus un diskriminējošus VDI lēmumus. Neraugoties uz Eiropas Dzelzceļa aģentūras (EDzA) nozīmīgo lomu Eiropas dzelzceļu savstarpējas izmantojamības un drošības tiesību aktos, ir skaidrs, ka pašlaik tai trūkst galveno kontroles un pārraudzības pilnvaru attiecībā uz valstu dzelzceļa iestādēm, infrastruktūras apsaimniekotājiem un tirgus dalībniekiem. Tās uzraudzības pienākumos ietilpst gandrīz tikai sasniegtā drošības līmeņa un savstarpējās izmantojamības uzraudzība (publicējot regulārus ziņojumus, vācot un publicējot kopīgus drošības indikatorus un veicinot sadarbību starp VDI un par īstenošanu atbildīgajām valsts iestādēm). 2. Subsidiaritāte Līguma 58., 90. un 100. pants attiecina uz dzelzceļiem patiesa iekšējā tirgus mērķus saistībā ar ES kopīgo transporta politiku. Dalībvalstu pasākumi vien nevar nodrošināt ES dzelzceļa tirgus saskaņotību un novērst tiesību aktu atšķirīgu interpretāciju, jo faktiski galvenā problēma ir tāda, ka joprojām pastāv valstu noteikumi un valstu iestādes nefunkcionē optimāli, un tas darbojas kā šķērslis iekšējam tirgum. ES līmeņa rīcības mērķis ir nodrošināt ES dzelzceļa tiesību kopuma konsekventu īstenošanu, kuras rezultātā tiktu izveidota vienotā Eiropas dzelzceļa telpa bez nevajadzīgiem administratīviem un tehniskiem šķēršļiem. 3. Mērķi Vispārīgais mērķis: Novērst pastāvošos administratīvos un tehniskos šķēršļus, tādējādi pastiprinot dzelzceļa nozares spēju konkurēt ar citiem transporta veidiem, un attīstīt vienotu Eiropas dzelzceļa telpu. Konkrētie mērķi: SO1: Atvieglot jaunu uzņēmumu ienākšanu tirgū SO2: Samazināt dzelzceļa pārvadājumu uzņēmumu administratīvās izmaksas Darbības mērķi: OO1: Drošības sertifikācijas un ritekļu atļauju piešķiršanas procesu efektivitātes paaugstināšana OO2: Nediskriminācijas nodrošināšana drošības sertifikātu un savstarpējas izmantošanas atļauju piešķiršanā un atzīšanā visā ES OO3: Valstu tiesiskā regulējuma saskaņotības uzlabošana, it īpaši saistībā ar dzelzceļa iekšējā tirgus drošības un savstarpējas izmantojamības aspektiem Darbības mērķiem ir noteikti šādi apakšmērķi: · līdz 2025. gadam panākt visu nevajadzīgo valsts noteikumu atcelšanu (sal. OO3); · līdz 2025. gadam par 20 % samazināt laiku līdz nonākšanai tirgū jauniem dzelzceļa uzņēmumiem, salīdzinot ar bāzes scenāriju 2025. gadam (sal. OO1 un OO2); · līdz 2025. gadam par 20 % samazināt ritošā sastāva atļaujas saņemšanas izmaksas un ilgumu, salīdzinot ar bāzes scenāriju 2025. gadam (sal. OO1 un OO2). 4. Politikas varianti Izvētījot atsevišķos pasākumus, Komisija līdztekus bāzes scenārijam ir noteikusi piecus politikas risinājumus (2.–6. risinājums). Pēc ieceres 2.–5. risinājums galvenokārt attiecas uz mijiedarbību starp Eiropas Dzelzceļa aģentūru ("EDzA" jeb "Aģentūra") un valsts iestādēm, un tie visi var veicināt 3. iedaļā izklāstīto trīs darbības mērķu sasniegšanu. 6. risinājums ir horizontālu pasākumu kopums, kuri lielākoties ir neatkarīgi no mijiedarbības starp EDzA un valstu iestādēm un kurus var piemērot papildus 2.–5. risinājumam, prognozējot, ka kopējā galīgā ietekme pastiprināsies. 1. risinājums. Bāzes scenārijs (neko nemainīt) – turpinot to, kas šobrīd noteikts nozarē. 2. risinājums. Lielāka koordinācijas loma aģentūrai, nodrošinot konsekventu pieeju dzelzceļa uzņēmumu sertifikācijai un ritekļu atļauju izdošanai. 3. risinājums. EDzA kā vienas pieturas aģentūra, kur galīgais lēmums par sertifikāciju un atļaujas izdošanu paliek VDI ziņā, bet EDzA veic pieprasījumu un lēmumu ienākšanas un iziešanas pārbaudes. 4. risinājums. EDzA un VDI ir kopīga kompetence, bet galīgo lēmums par sertifikāciju un atļauju pieņem aģentūra. 5. risinājums. EDzA pārņem VDI funkcijas attiecībā uz dzelzceļa pārvadājumu uzņēmumu sertifikāciju un ritekļu atļaujām. 6. risinājums. Horizontālie pasākumi, kuros ietverti citi likumdošanas un ieteikuma tiesību pasākumi (ne tikai pienākumu sadalīšanu starp valstu iestādēm un EDzA), ko varētu īstenot, lai uzlabotu dzelzceļa nozares konkurētspēju. Tālāk ir dota tabula, kurā norādītas visas politikas paketes, kā arī konkrēti politikas pasākumi. Politikas risinājumu kopsavilkums 1. risinājums || 2. risinājums. Tālāka EDzA "koordinācija", pārraugot VDI || 3. risinājums. EDzA kā vienas pieturas aģentūra || 4. risinājums. EDzA un VDI ir kopīga kompetence || 5. risinājums. EDzA pārņem VDI funkcijas Bāzes scenārijs || Palielinās EDzA "koordinācijas" un pārraudzības loma attiecībā uz VDI saistībā ar ritekļu atļauju un drošības sertifikātu piešķiršanu, kā arī tiek nodrošināts, ka valstu iestādes tās savstarpēji atzīst. || EDzA ir kopīga kompetence ar VDI drošības sertifikātu un ritekļu atļauju piešķiršanā dzelzceļa pārvadājumu uzņēmumiem ("vienas pieturas aģentūras" koncepcija): Lēmumu pieņem VDI, EDzA veic pieteikuma "ienākšanas un iziešanas" pārbaudes. || EDzA ir kopīga kompetence ar VDI attiecībā uz drošības sertifikātu un ritekļu atļauju piešķiršanu: "vienas pieturas aģentūras" koncepcija ar VDI (kas darbojas kā EDzA reģionālie biroji) iesaisti, bet galīgo lēmumu pieņem EDzA. || ERA pārņem VDI kompetenci attiecībā uz sertifikātu izsniegšanu dzelzceļa uzņēmumiem un ritekļu atļaujām. EDzA ir apelācijas instance dažiem VDI lēmumiem Pāreja uz vienotu (kopīgu) drošības sertifikātu un vienotu ritekļa atļauju (izveidojot Eiropas "pasi" ritekļiem): valstu iestādes izdod vienotus drošības sertifikātus un vienotas ritekļu atļaujas (ko pēc definīcijas savstarpēji atzīst). || Pāreja uz vienotu (kopīgu) drošības sertifikātu un vienotu ritekļa atļauju (izveidojot Eiropas "pasi" ritekļiem): EDzA izdod vienotus drošības sertifikātus un vienotas ritekļu atļaujas. (Apelācijas par EDzA lēmumiem tiek sūtītas atsevišķai apelācijas iestādei.) VDI funkcijas ir EDzA kontrolē (piemēram, vadlīniju izstrāde un to ievērošanas revīzija ). Lielāka EDzA "koordinācijas" un uzraudzības loma attiecībā uz pilnvarotajām iestādēm saistībā ar: tipa apstiprinājumu, dzelzceļa ritekļu sertifikāciju, pilnvaroto iestāžu sertifikāciju un akreditāciju Eiropas Dzelzceļa satiksmes vadības sistēmā. 6. risinājums. Horizontālie pasākumi (neatkarīgi no EDzA/valsts iestāžu mijiedarbības līmeņa) || Stiprāka Komisijas darbība ārpus pārkāpumu izmeklēšanas procedūras, it īpaši attiecībā uz nediskrimināciju dzelzceļa tirgū. Savstarpējās izmantojamības direktīvas un drošības direktīvas grozījumi, lai būtu iespējams pieņemt īstenošanas aktus, kuros izklāstīti kopīgi principi un prakse valstu iestādēm. Lielāka EDzA loma drošības un savstarpējas izmantojamības valsts tiesību aktu īstenošanas uzraudzības un kontroles pasākumos. Pāreja no valstu tehniskiem un drošības noteikumiem uz ES noteikumu sistēmu (prasība, lai valsts iestādes likvidētu nevajadzīgus noteikumus, un iespējas pieņemt jaunus noteikumus ierobežošana). Lielāka EDzA loma ar dzelzceļiem saistītas informācijas izplatīšanā un apmācībā. Lielāka EDzA loma, sniedzot konsultācijas un atbalstu dalībvalstīm un citām ieinteresētajām personām drošības un savstarpējās izmantojamības tiesību aktu īstenošanā. Komisijas paziņojums par vadlīnijām par konkrētu ES tiesību aktu un lēmumu interpretāciju (ieskaitot tehniskās specifikācijas savstarpējai savietojamībai TSI). Lielāka EDzA loma, apzinot rezerves daļas, kuras iespējams standartizēt, un rūpniecisko darbību koordinācija šajā jomā. Pārredzamības labad visi risinājumi vispirms tika novērtēti atsevišķi un pēc tam savienojumā ar 6. risinājumu, kam ir pastiprinoša ietekme uz citiem risinājumiem. 5. Ietekmes novērtējums Ņemot vērā, ka liela uzmanība tiek pievērsta darbības efektivitātei, šās iniciatīvas pamatā ir ekonomiskā ietekme, bet sociālā ietekme un ietekme uz vidi galvenokārt ir netieša un dažreiz niecīga. Tiešo ietekmi izsaka skaitliski, bet netiešā ietekme tiek novērtēta kvalitātes izteiksmē. Tiešās ietekmes kvantitatīvajā novērtēšanā ietilpst: · ietaupījuma aprēķins par sertifikācijas un atļauju piešķiršanas procesu izmaksām un termiņiem (ieskaitot operatoru administratīvo izmaksu ietaupījumus); · aprēķins par operatoru alternatīvo izmaksu ietaupījumu, kas izriet no saīsināta laika līdz ritekļu ienākšanai tirgū, un · aprēķins par izmaiņām EDzA pārvaldības un valsts iestāžu izmaksās. 6. risinājums tika novērtēts gan atsevišķi, gan apvienojumā ar 2.–5. risinājumu. Tiešās ietekmes novērtējums – kopējais izmaksu ietaupījums uzņēmējiem apvienoto risinājumu gadījumā Apvienojot atļauju izsniegšanas, sertifikācijas un alternatīvo izmaksu ietaupījumu, redzamas būtiskas priekšrocības novērtētajā periodā, kas dod vairāk nekā EUR 0,5 miljardu ieguvumu 3.–5. risinājumā. Kopējie ieguvumi skaitliskā izteiksmē pa risinājumiem ir norādīti tabulā, kur 2. risinājums ir vismazāk, bet 5. risinājums — visvairāk izdevīgais: Kopējais skaitļos izteiktais ieguvums dzelzceļa uzņēmumiem 2015.-2025. g. 2.–5. risinājumā apvienojumā ar 6. risinājumu (diskontētā NPV miljonos euro) Risinājums || Atļauju izmaksu ietaupījumi || Sertifikācijas izmaksu ietaupījumi || Alternatīvo izmaksu ietaupījumi (centrālais gadījums) || Ieguvumu kopsumma || Risinājumi 2 + 6: Tālāka EDzA „koordinācija” + horizontālie pasākumi || 201 || 2 || 237 || 440 || Risinājumi 3 + 6: EDzA kā vienas pieturas aģentūra + horizontālie pasākumi || 217 || 2 || 255 || 474 || Risinājumi 4 + 6: EDzA un VDI kopīga kompetence + horizontālie pasākumi || 235 || 2 || 265 || 502 || Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || 276 || 3 || 295 || 574 || Tiešās ietekmes novērtējums — kopējās izmaiņas administratīvajās izmaksās Aģentūrai un VDI Aplēse par EDzA administratīvajām izmaksām, kas rodas apvienotajos risinājumos, ir norādīta tabulā, kur 5. risinājums ir stipri dārgāks par citiem: EDzA administrēšanas papildu izmaksas 2.-5. risinājuma apvienojumā ar 6. risinājumu (miljonos euro) || Ikgadējās vērtības uz 2020. gadu (kad pakāpeniski ieviestas visas personāla izmaiņas) || Kopējās izmaksas, NPV (2015-2025) Risinājums || Kopējais papildu personāls || Kopējā papildu personāla izmaksas || Pieskaitāmās izmaksas || Citas izmaksas || Kopējais bruto izmaksu pieaugums || % no pašreizējā EDzA budžeta Risinājumi 2 + 6: Tālāka EDzA „koordinācija” + horizontālie pasākumi || 38 || (3.5) || (0.9) || (0.5) || (4.9) || 24% || (37) Risinājumi 3 + 6: EDzA kā vienas pieturas aģentūra + horizontālie pasākumi || 42 || (3.9) || (1.0) || (0.5) || (5.4) || 27% || (39) Risinājumi 4 + 6: EDzA un VDI kopīga kompetence + horizontālie pasākumi || 55 || (5.0) || (1.3) || (0.3) || (6.6) || 33% || (44) Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || 302 || (23.2) || (5.8) || (2.0) || (31) || 154% || (221) Jāpiezīmē, ka netika konstatētas papildu izmaksas bāzes scenārija darbību dēļ. Pastāv skaidra darbību attīstība bāzes scenārijā, bet netiek uzskatīts, ka tai ir ievērojama ietekme uz Aģentūras administratīvajām izmaksām. Saistītās VDI administratīvās izmaksas, kas izriet no apvienotajiem risinājumiem, ir norādītas tabulā, kur 5. risinājumam ir vislielākā potenciālā ietekme uz izmaksu samazinājumu. Administratīvo izmaksu ietaupījumi valstu drošības iestādēs 2.–5. risinājuma apvienojumā ar 6. risinājumu (miljonos euro) Risinājums || Kopā VDI darbinieki * (prognoze 2011) || Ikgadējās vērtības uz 2020. gadu (kad pakāpeniski ieviestas visas personāla izmaiņas), par katru VDI || Kopējā NPV ES (2015–2025) Darbinieku kopskaita izmaiņas || Kopējais personāla izmaksu ietaupījums || Pieskaitāmās izmaksas || Kopējais bruto izmaksu ietaupījums Risinājumi 2 + 6: Tālāka EDzA „koordinācija” + horizontālie pasākumi || 500 || -2 || EU12 || 0.08 || 0.02 || 0.1 || 37 EU15 || 0.17 || 0.04 || 0.2 Risinājumi 3 + 6: EDzA kā vienas pieturas aģentūra + horizontālie pasākumi || -4 || EU12 || 0.09 || 0.02 || 0.1 || 55 EU15 || 0.35 || 0.09 || 0.4 Risinājumi 4 + 6: EDzA un VDI kopīga kompetence + horizontālie pasākumi || -5 || EU12 || 0.11 || 0.03 || 0.1 || 68 EU15 || 0.44 || 0.11 || 0.6 Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || -11 || EU12 || 0.24 || 0.06 || 0.3 || 152 EU15 || 0.96 || 0.24 || 1.2 * Tikai tie, kuri strādā ar sertifikāciju un atļauju izdošanu. Paredzamā vērtība, kuras pamatā ir Aģentūras ziņojumi par savstarpējo izmantojamību un drošību. Pieņemot, ka EBA (Vācijas VDI) personālu reģionālajos birojos uzskata nevis par sertifikācijas un atļaujas piešķiršanas darbiniekiem, bet par inspekcijas un revīzijas darbiniekiem. Nākamajā tabulā parādīta kopējā novērtētā ietekme uz EDzA un VDI administratīvajām izmaksām attiecīgi katram no analizētajiem politikas risinājumiem. Visos risinājumos, izņemot 5., tika aprēķināts vispārējo administratīvo izmaksu samazinājums, ņemot vērā to, ka papildu izmaksas, kas radušās EDzA, var kompensēt izmaksu ietaupījumi, kas reģistrēti VDI. Aģentūras un VDI izmaksu izmaiņas un tīrā ietekme uz administratīvajām izmaksām 2.–5. risinājuma apvienojumā ar 6. risinājumu (kopējās izmaksas, NPV, 2015-2025, miljonos euro) Risinājums || Paredzamais izmaksu pieaugums EDzA || Paredzamais izmaksu samazinājums VDI || Kopējais administratīvo izmaksu ietaupījums (EDzA + VID) Risinājumi 2 + 6: Tālāka EDzA „koordinācija” + horizontālie pasākumi || (37) || 37 || 0 Risinājumi 3 + 6: EDzA kā vienas pieturas aģentūra + horizontālie pasākumi || (39) || 55 || 16 Risinājumi 4 + 6: EDzA un VDI kopīga kompetence + horizontālie pasākumi || (44) || 68 || 24 Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || (221) || 152 || (69) Iepriekš tabulā redzams, ka 4. risinājums rada visaugstāko izmaksu ietaupījumu (EUR 24 milj.), toties 5. risinājuma īstenošana, paredzams, radītu administratīvo izmaksu pieaugumu apmēram EUR 69 milj. Netiešās ietekmes novērtējums Paredzams, ka netiešā sociālā ietekme, kā arī ietekme uz vidi (siltumnīcefekta gāzu izmete, gaisa kvalitāte un troksnis) būs neliela, un patiesībā būtu grūti noteikt, kādā mērā to rada šī iniciatīva, nevis citas 4. dzelzceļa tiesību aktu paketes iniciatīvas un/vai tādi ārēji faktori kā pieprasījuma izmaiņas citos transporta veidos. Dzelzceļa drošības līmenis atbilstīgi katram risinājumam paliks tāds pats, ņemot vērā to, ka katra galvenā dalībnieka svarīgākie pienākumi drošības ķēdē netiks mainīti vai uzlabosies līdz ar valstu tiesību aktu harmonizāciju. 6. Risinājumu salīdzinājums Tiešās ietekmes salīdzinājums Dažādās ietekmes novērtējuma vispārīgie rezultāti ir apkopoti nākamajā tabulā. Lai gan 6. risinājumu varētu realizēt kā patstāvīgu risinājumu, analīze parādīja, ka ievērojamu labumu dod tā apvienojums ar 2.–5. institucionālo risinājumu. Kopsavilkuma tabula par diskontētiem izmaksu ietaupījumiem dzelzceļa uzņēmumiem un publiskajām iestādēm 2015.-2025. g., 2–5. risinājumu apvienojot ar 6. risinājumu (NPV, miljonos euro) Risinājums || Ietaupījumi dzelzceļa uzņēmumiem (ieskaitot administratīvās izmaksas) || Izmaiņas pārvaldības izmaksās || EDzA/VDI atļaujas nodevu ieņēmumu zaudējums[1] || Kopējais tīrais ieguvums || Nepieciešamie papildu līdzekļi no ES budžeta, lai segtu EDzA izmaksas Atļaujas || Drošības sertifikācija || Alternatīvās izmaksas (centrālais gadījums) || Uzņēmēju ieguvuma kopsumma || EDzA || VDI || Administratīvo izmaksu izmaiņas kopā Risinājumi 2 + 6: Tālāka EDzA „koordinācija” + horizontālie pasākumi || 201 || 2 || 237 || 440 || (37) || 37 || 0 || (29) || 411 || (37) Risinājumi 3 + 6: EDzA kā vienas pieturas aģentūra + horizontālie pasākumi || 217 || 2 || 255 || 474 || (39) || 55 || 16 || (29) || 461 || (39) Risinājumi 4 + 6: EDzA un VDI kopīga kompetence + horizontālie pasākumi || 235 || 2 || 265 || 502 || (44) || 68 || 24 || (29) || 497 || a: 0[2] b: (6) c: (25) Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || 276 || 3 || 295 || 574 || (221) || 152 || (69) || (29) || 476 || (146) Ņemot vērā tiešo ietekmi, vislielāko labumu sniedz 4. risinājums, t. i., tā ir labākā izmaksu un ieguvumu attiecība. Turklāt tā var arī neradīt izmaksas ES budžetā (minimālas izmaksas pēc a) scenārija un bez izmaksām pēc b) scenārija), ņemot vērā EDzA papildu izmaksu ierosināto segšanu ar nozares iemaksām. Salīdzinājums efektivitātes un rezultativitātes ziņā Dažādu risinājumu rezultativitāte un efektivitāte ir apkopota nākamajā tabulā. Risinājumu efektivitāte un rezultativitāte Risinājums || Efektivitāte (kopējais neto ieguvums miljonos euro) || Rezultativitāte (sasniegto darbības mērķu skaits) Risinājumi 2 + 6: Tālāka EDzA „koordinācija” + horizontālie pasākumi || 411 || 1 Risinājumi 3 + 6: EDzA kā vienas pieturas aģentūra + horizontālie pasākumi || 461 || 2 Risinājumi 4 + 6: EDzA un VDI kopīga kompetence + horizontālie pasākumi || 497 || 3 Risinājumi 5 + 6: EDzA pārņem VDI funkcijas saistībā ar atļauju izdošanu un sertifikāciju + horizontālie pasākumi || 476 || 3 Šī tabula rāda, ka, apvienojot tīro ieguvumu ar efektivitāti darbības mērķu aspektā, 4. risinājums paliek vēlamais risinājums — visi mērķi tiks sasniegti ar vislielāko tīro ieguvumu. Lai gan ieguvumi, īstenojot 3. risinājumu, ir salīdzinoši tuvu 4. risinājumam, šim risinājumam par sliktu runā salīdzinoši zemā rezultativitāte, jo netiks sasniegti atļauju piešķiršanas izmaksu samazināšanas mērķi. Secinājumi 4. risinājums būtu konstatēto problēmu saskanīgs, rezultatīvs un efektīvs risinājums, jo tas dod vislīdzsvarotākos rezultātus attiecībā uz: · nozari, jo tiek samazinātas drošības sertifikācijas un ritekļu un citu apakšsistēmu atļauju izdošanas izmaksas un termiņi; · izmaksu ietekmi uz ES budžetu; · izmaksu ietekmi uz valstu iestādēm; · subsidiaritātes un proporcionalitātes principu ievērošanu; · 1. iedaļā konstatēto problēmu risināšanu; un · 3. iedaļā izklāstīto mērķu sasniegšanu. 7. Uzraudzība un novērtēšana Attiecībā uz vērtēšanu tiek plānots, ka 2025. gadā Komisija izvērtēs, vai iniciatīvas mērķi ir sasniegti, un, ja nebūs, apsvērs papildu pasākumus, kas jāveic, lai tos izpildītu līdz 2030. gadam. Mērķu sasniegšanas progresu varētu novērot pēc attiecīgiem uzraudzības indikatoriem. Šajā nolūkā varētu izmantot esošos darbības mērķu apakšmērķus un tos transformēt šādos rādītājos: · valsts noteikumu skaits, · drošības sertifikācijas izmaksas un ilgums un · ritekļu atļauju piešķiršanas procedūras izmaksas un ilgums. Rādītājus varētu pārbaudīt, izmantojot tādus rīkus kā intervijas (apsekojumus) ar ieinteresēto personu izlasi par to, kā tās novērtē laiku un izmaksas, kas saistītas ar sertifikāciju un ritekļu atļauju izdošanu, un izziņoto un publicēto valstu noteikumu skaits, ko izmēra attiecīgajā datubāzē. Turklāt varētu būt noderīgi uzraudzīt ieinteresēto personu nostāju, izmantojot apspriešanās procesu, attiecībā uz: · nediskriminēšanu, · valstu tiesiskā regulējuma saskanīguma pieaugumu. [1] Laika gaitā būs pakāpenisks ritekļu tipa apstiprinājumu kopējā skaita samazinājums, kas radīs kopējās maksas samazinājumu visā ES par aptuveni EUR 29 milj. [2] Šī ailīte ilustrē, kādā apmērā Aģentūras savāktie nākotnes ieņēmumi par tās izsniegtajiem drošības sertifikātiem un izdotajām atļaujām var nosegt Aģentūras papildu izmaksas, ar trim scenārijiem ieņēmumu sadalei starp EDzA un VDI: a) 25 % VDI, 75 % EDzA; b) 50 % VDI, 50 % EDzA; c) 75 % VDI, 25 % EDzA.